b'\n_START_ARTICLE_\nGrad Miren\n_START_PARAGRAPH_\nGrad Miren (v virih Monte Grado) je bil srednjeve\xc5\xa1ki grad, ki je stal na hribu, ki se \xc5\xa1e danes po njem imenuje Mirenski grad. Hrib je bil \xc5\xbee zelo zgodaj poseljen, saj je sprva slu\xc5\xbeil kot prazgodovinsko gradi\xc5\xa1\xc4\x8de, zatem pa kot rimska utrdba, ki je branila prehod \xc4\x8dez So\xc4\x8do._NEWLINE_Sam izvor gradu ni znan, domneva pa se, da so ga na ostankih rimske utrdbe zgradili vitezi Tosi. Leta 1515 so grad po\xc5\xbegali in uni\xc4\x8dili kme\xc4\x8dki uporniki._NEWLINE_Danes na njegovem mestu stoji cerkev \xc5\xbdalostne Matere Bo\xc5\xbeje ter Samostan lazaristov. Ob njiju se nahajajo ostanki zidov, ki jih lahko opredelimo kot razvaline srednjeve\xc5\xa1kega gradu.'